
	Εκδήλωση με αφορμή
το «Λογοτεχνικό Έτος Άλκης Ζέη 2023»
και  τη συμπλήρωση 100 χρόνων
από τη γέννηση
της αγαπημένης συγγραφέα 
Μεγαλώνοντας με την Άλκη…
στο Σπίτι της Κύπρου

Πολλοί ήταν οι φίλοι της Άλκης Ζέη, που παρακολούθησαν, την Πέμπτη 14 Δεκεμβρίου 2023, στο Σπίτι της Κύπρου στην Αθήνα, την εκδήλωση «Μεγαλώνοντας με την Άλκη…».

Η εκδήλωση διοργανώθηκε από το Σπίτι της Κύπρου, σε συνεργασία με τις εκδόσεις ΜΕΤΑΙΧΜΙΟ, με αφορμή το «Λογοτεχνικό Έτος Άλκης Ζέη 2023» και τη συμπλήρωση 100 χρόνων από τη γέννηση της αγαπημένης συγγραφέα μικρών και μεγάλων.

Χαιρετισμό στην εκδήλωση απέστειλε η κόρη της Άλκης Ζέη, Ειρήνη Σεβαστίκογλου. Χαιρετισμό απηύθυνε, επίσης, ο επικεφαλής των εκδόσεων Νώντας Παπαγεωργίου.
Στο πλαίσιο της εκδήλωσης μίλησαν, η φιλόλογος Ελένη Αντωνιάδου, πρώην Μορφωτική Ακόλουθος της Πρεσβείας της Κυπριακής Δημοκρατίας, με θέμα «Άλκη Ζέη: και η ζωή μυθιστόρημα», η συγγραφέας, υποψήφια, μετά από πρόταση του Ελληνικού Τμήματος της Διεθνούς Οργάνωσης Βιβλίων για τη Νεότητα IBBY, για το Διεθνές Βραβείο Χανς Κρίστιαν Άντερσεν 2024, Αγγελική Δαρλάση με θέμα «Ο δικός μου μικρός μεγάλος περίπατος με την Άλκη Ζέη» και η συγγραφέας, κριτικός λογοτεχνίας Μαρία Στασινοπούλου με θέμα «Μια πολύτιμη φιλία»

Για τη γνωριμία και τη φιλία του με την Άλκη Ζέη, μίλησε ο  ποιητής Τίτος Πατρίκιος.

Η εκδήλωση θα αναρτηθεί στην ιστοσελίδα της Υπηρεσίας Ζωντανών Διαδικτυακών Μεταδόσεων ΔΙΑΥΛΟΣ του Εθνικού Δικτύου Υποδομών Τεχνολογίας και Έρευνας (ΕΔΥΤΕ) και θα είναι ‘προσβάσιμη’ μέσω του συνδέσμου παρακολούθησης:  

https://diavlos.grnet.gr/room/1607?eventid=15199

